13. बोर्ड या समिति के सभापति एवं सदस्यों को हटाया जाना :- यदि राज्य सरकार को ऐसा प्रतीत हो कि बोर्ड अथवा समिति का सभापति अथवा कोई सदस्य, नियम 12 में वर्णित किसी अयोग्यता का शिकार हो गया है अथवा उसने अधिनियम अथवा उसके अधीन के नियमों के किन्हीं प्रावधानों का उल्लंघन किया है अथवा काम करने से मना करता है या काम करने के अयोग्य है अथवा बोर्ड अथवा समिति, जो भी हो, की लगातार तीन बैठकों में बिना पर्याप्त कारण उपस्थित नहीं हुआ है, तो राज्य सरकार उक्त सभापति अथवा सदस्य हो, कारण बताने का अवसर देने के पश्चात् और इस प्रकार बताये गये किसी कारण पर विचार करने के पश्चात् उसे उसके पद से हटा सकेगी और राज्य सरकार का इस ओर निर्णय अंतिम होगा।